Diari Oficial de la Generalitat Valenciana


Sumari del DOGV 8046, del 23-05-2017 (2017/3678)

Notificació de la sentència dictada en el procediment de guarda i custòdia número 22/2016.
------------------------------------------------------------------------------------------

### Dades del document

Número de DOGV
:   8046

Data del DOGV
:   23-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3678


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 22/2016. [2017/3678]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 000022/2016, seguides a instàncies de Florence Wilma Aguilar Heredia contra Julio César Bazán Salvatierra, en situació de rebel·lia, en què, en data 15 de març de 2017, s'ha dictat la sentència que té la part dispositiva que és com segueix:  
  
«Dispositiva  
Estime la demanda plantejada per Florence-Wilma Aguilar Heredia contra Julio César Bazán Salvatierra, declarat en rebel·lia, en què ha sigut part el Ministeri Fiscal, i adopte les següents mesures definitives respecte a la filla comuna, A. B. B. A.:  
1. La filla menor d'edat restarà en la companyia i sota la custòdia de la mare. Ambdues parts conservaran la pàtria potestat sobre la filla, però atribuïsc en exclusiva a la mare l'exercici de la pàtria potestat.  
  
2. Suspenc les visites del progenitor amb la menor. Se'n podrà instar la represa amb l'acord d'ambdues parts, de manera flexible i tenint en compte la voluntat de la menor.  
3. Com a contribució als aliments de la seua filla, Julio César Bazán Salvatierra abonarà a la demandant la quantitat de 180 euros mensuals, en els primers cinc dies de cada mes, en el compte que designe la demandant. Aquesta quantitat s'actualitzarà anualment, d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Les despeses extraordinàries necessàries se satisfaran a mitges, igual que les convenients per a la menor si hi ha acord o autorització judicial.  
  
Notifiqueu aquesta resolució a les parts.  
Mode d'impugnació: a través d'un recurs d'apel·lació que es presentarà per escrit davant d'aquest jutjat, dins del termini de 20 dies. S'haurà d'efectuar un dipòsit de 50 euros en el compte de dipòsits i consignacions d'aquest jutjat, obert al Santander: ES49 9013 4541 38 0427294547; en descripció: 1193-0000-02 € número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta, acreditació que cal consignar. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
  
Aquesta és la sentència que pronuncie, mane i firme.»  
  
I perquè valga de notificació de forma deguda al demandat, Julio César Bazán Salvatierra, en situació de rebel·lia i parador ignorat, expedisc i firme aquest edicte.  
  
València, 20 de març de 2017.- La lletrada de l'Administració de justícia: Alicia Ordeig Rabadán.